ชาวพม่าจำนวนมากยังไม่สามารถเดินทางออกจากญี่ปุ่น เหตุหนังสือเดินทางหมดอายุ
ขณะที่รัฐบาลหลายประเทศได้เรียกประชาชนของตนกลับประเทศ เนื่องจากความกังวลเกี่ยวกับการรั่วไหลของสารกัมมันตรังสี หลังโรงไฟฟ้าพลังนิวเคลียร์ในเขตฟูกุชิมะ ของญี่ปุ่นได้รับความเสียหายจากเหตุแผ่นดินไหวเมื่อสัปดาห์ก่อน อย่างไรก็ตาม มีรายงานว่า ชาวพม่าเป็นจำนวนมากยังไม่สามารถเดินทางออกจากประเทศญี่ปุ่นได้ เนื่องจากไม่ได้ต่อวีซ่าและอยู่ในญี่ปุ่นอย่างผิดกฎหมาย ขณะที่บางส่วนหนังสือเดินทางหมดอายุ ทั้งนี้ มีตัวเลขชาวพม่าอยู่ในประเทศญี่ปุ่นราว 1 หมื่นคนมีรายงานว่า หนังสือเดินทางของชาวพม่าหลายคนได้หมดอายุและยังไม่ได้ต่อใหม่ เนื่องจากไม่สามารถจ่ายเงินจำนวน 1 หมื่นเยนที่ทางสถานทูตพม่าในกรุงโตเกียวเรียกเก็บ ซึ่งทางสถานทูตพม่าอ้างว่าเป็นเงินภาษี ทางสถานทูตบอกกับพวกเราว่า เราสามารถต่ออายุหนังสือเดินทางได้ก็ต่อเมื่อเราจ่ายเงินภาษีให้กับพวกเขา นี่กำลังเป็นปัญหาใหญ่ให้กับหลายๆคนที่ยังไม่ได้จ่ายเงินภาษีให้กับทางสถาน ทูต วันนี้ผมเพิ่งกลับจากสถานทูต ที่นั่นดูวุ่นวายมาก เขากล่าวขณะที่ชาวพม่าบางส่วนเปิดเผยว่า ยังไม่มีแผนที่จะเดินทางออกจากญี่ปุ่นในเร็วๆนี้ แต่ยอมรับว่า หากรัฐบาลญี่ปุ่นไม่สามารถควบคุมสถานการณ์การรั่วของสารกัมมันตรังสีได้ จริงๆก็จะตัดสินใจเดินทางออกจากญี่ปุ่น มีรายงานด้วยว่า ชาวพม่าบางส่วนได้เรียนอยู่ที่มหาวิทยาลัยในฟูกุชิมะด้านกลุ่ม Myanmar Cultural and Welfare Association (MCWA) ซึ่งทำงานด้านวัฒนธรรมและสวัสดิภาพภาพของชาวพม่า ซึ่งเป็นองค์กรที่ไม่เกี่ยวข้องกับรัฐบาลพม่าได้มีความพยายามออกเงินช่วย เหลือบางส่วนให้กับชาวพม่าที่ต้องการเดินทางออกจากญี่ปุ่น แต่อย่างไรก็ตาม กลุ่ม MCWA จะไม่สามารถช่วยเหลือชาวพม่าที่อยู่ในญี่ปุ่นอย่างผิดกฎหมายได้ หากสถานการณ์โรงไฟฟ้าพลังนิวเคลียร์ในญี่ปุ่นวิกฤติหนักในอีกด้านหนึ่ง มีกระแสข่าวออกมาว่า เอกอัครราชทูตพม่าและครอบครัวที่ประจำอยู่ในกรุงโตเกียวได้เดินทางออกจาก ญี่ปุ่นแล้ว แต่ข่าวนี้ยังไม่มีการยืนยันที่แน่ชัดIrrawaddy 16 มีนาคม 2554
ขณะที่รัฐบาลหลายประเทศได้เรียกประชาชนของตนกลับประเทศ เนื่องจากความกังวลเกี่ยวกับการรั่วไหลของสารกัมมันตรังสี หลังโรงไฟฟ้าพลังนิวเคลียร์ในเขตฟูกุชิมะ
พม่า,แผ่นดินไหวญี่ปุ่นมีนาคม 2554